送黄巖老通判全州
作者：楊萬里
朝代：宋

paragraphs: 瀟湘之山可當一枝筆，瀟湘之水可充一硯滴。
白石得官斑竹林，天錫筆硯供醉吟。
好將湘山點湘水，灑滿青天一張紙。
臺家旁搜清廟珍，奇珍墮在湘水濱。
烏衣樞相今水鏡，手提一道人材柄。
外臺況復有三賢，看即吹噓送上天。
歸來肯過誠齋裏，分似錦囊新句子。